tomron87/hebrew-wikipedia-sentences-corpus huggingface dataset:
בגלל העובדה שהמצב הפנימי של הצופן רחב הרבה יותר מהפלט בסיביות, התקפות גנריות כמו התקפת יום הולדת אינן ישימות.
כמו כן התקפות שמנצלות תכונות מיוחדות בתמורות הפנימיות אינן אפקטיביות אלא רק במספר מועט של סבבים.
חולשות בפונקציית הכיווץ לא בהכרח ניתנות לתירגום להתקפות יעילות נגד פונקציית הגיבוב עצמה ולא ידוע על התקפות יעילות כאלה למיטב ידיעת המפתחים.
בניגוד לצופן בלוקים, התמורות הפנימיות אינן תלויות במפתח.
גישה זו נועדה גם כדי להגן על הפונקציה מפני התקפות שמתמקדות בתהליך הכנת המפתח וגם לשיפור ביצועים כי תהליך הכנת המפתח עלול להוות צוואר בקבוק.
אלגוריתם גרוסטל הוא פונקציית גיבוב איטרטיבית במבנה מרקל-דמגרד הפועלת ברמה של בתים, מקבלת מסר באורך כלשהו ומחזירה תמצית גיבוב באורך משתנה בין בית אחד ל-64 בתים לפי בחירת המשתמש.
אורכים שונים של הפלט מבוטאים במספר המופיע לאחר השם, לדוגמה Grøstl-256 מחזירה מחרוזת באורך 256 סיביות או 32 בתים.
הקלט תחילה מרופד, לפי שיטת ריפוד שתובא בהמשך, באופן שיתחלק ל- בלוקים שלמים באורך סיביות כל אחד המסומנים .
האורך מייצג את גודל הזיכרון הפנימי של האלגוריתם הנקרא מצב (state) וצריך להיות 512 סיביות עבור תמציות באורך של עד 256 סיביות או 1024 סיביות במידה שאורך התמצית המבוקשת גדול יותר.
המבנה הכללי של האלגוריתם פשוט בתכלית כמתואר בתרשים משמאל.
האלגוריתם מקבל וקטור אתחול באורך סיביות ואת הבלוקים של הקלט ומעבד אותם בזה אחר זה:
בכל סבב של האלגוריתם פונקציית הכיווץ הפנימית מקבלת שני קלטים באורך סיביות כל אחד, הראשון הוא תוצאת הפונקציה מהסבב הקודם הנקראת ערך ביניים והשני נקרא בלוק מסר ומחזירה בלוק אחד מסיבה זו היא נקראת פונקציית כיווץ.
לאחר עיבוד כל הבלוקים התוצאה היא .
פלט האלגוריתם הסופי הוא כאשר היא פונקציה מסיימת שמקצצת (truncate) את הפלט לאורך הרצוי והיא מוגדרת להלן.
הפלט שלה באורך סיביות הוא תמצית המסר הסופית.
פונקציית הכיווץ השוכנת בלב האלגוריתם היא פונקציה מהצורה:
המבוססת על שתי תמורות פנימיות גדולות וקבועות הנקראות ו- בהתאמה, באורך סיביות כל אחת.
שים לב שעבור תמצית באורך , רוחב המצב הפנימי חייב להיות .
באופן פורמלי פונקציית הכיווץ מבצעת, כמתואר בתרשים משמאל:
הפונקציה שהיא מעין פעולת "קיצוץ" שמחזירה רק את הסיביות המסיימות של הקלט ומתעלמת מכל היתר.
הפונקציה המסיימת של האלגוריתם המתוארת בתרשים משמאל היא:
כאמור פונקציית הכיווץ הפנימית פועלת בשתי גרסאות, גרסת 512 סיביות עם התמורות: , , עבור תמצית מסרים קצרה והשנייה גרסת 1024 סיביות עם התמורות , , עבור תמצית ארוכה.
כל גרסה משתמשת בזוג תמורות ו- אחרות.
כך שבסך הכול קיימות ארבע תמורות שונות.
התמורות הן בהשראת צופן הבלוקים AES, כלומר כל אחת מהן מורכבת למעשה מ- סבבים שבכל אחד מהם מתבצעות ארבע פעולות ערבוב ופיזור שונות בהתאם לטבלאות קבועות.
היות שהמצב הפנימי גדול בהרבה מזה של AES היה צורך לחשב מחדש את ערכיהן.
הפעולה הראשונה והשלישית משתנות בהתאם לאורך התמצית המבוקשת ואילו האחרות זהות.
מספר הסבבים נקבע גם הוא לפי אורך התמצית המבוקשת.
עבור תמצית בטווח [8-256] סיביות נדרשים עשרה סבבים ועבור תמצית בטווח [264-512] נדרשים 14 סבבים.
סדר הפעולות מוגדר באופן פורמלי על ידי:
כל הפעולות מבוצעות על המצב הפנימי המיוצג כמערך דו־ממדי של בתים או מטריצה מסדר בתים.
מייצג את מספר העמודות והוא שווה 8 או 16 בהתאם לגודל המצב הפנימי.
עבור תמצית מסרים עד 256 סיביות בתים ואילו עבור תמצית ארוכה יותר בתים.
ההמרה ממערך בתים למטריצה ובחזרה נייטרלית מהיבט של סדר הבתים, אולם יש צורך לציין במפורש כיצד מערך של 64 בתים ממופה למטריצה וההפך.
אם נמספר את כניסות 64 הבתים של המערך מ-00 עד בבסיס הקסדצימלי הרי שהמיפוי מתבצע כמתואר בתרשים הבא:
עבור המטריצה הגדולה בתים, הרעיון דומה.
בתי המערך מסודרים מלמעלה למטה החל מהעמודה השמאלית ימינה.
בשלב זה מחברים ב-XOR את קבועים המובאים להלן בהתאם למספר הסבב עם המטריצה .
בניסוח רשמי עבור סבב החל מאפס, מעדכנים את המטריצה כך:
כאשר הוא קבוע תלוי סבב המתאים לסבב .
לתמורות ו- יש קבועים שונים.
הקבועים עבור מצב פנימי של 512 סיבית בבסיס הקסדצימלי, הם:
באופן דומה הקבועים עבור מצב פנימי גדול הם:
ההחלפה מתבצעת על המצב הפנימי בית אחר בית לפי תיבות החלפה קבועות הנקראות S-box.
תיבות אילו זהות לתיבות ההחלפה של ריינדל.
כך שאם הוא אלמנט בשורה ובעמודה של המטריצה טרנספורמציית ההחלפה SubBytes מתבצעת כדלהלן:
הזזת בתים, ליתר דיוק הזזת בתים מעגלית מתבצעת באופן שונה בהתאם לסוג המצב הפנימי.
כמו בריינדל, שורות המצב מוסטות באופן מעגלי, כל אלמנט מועתק לאמנט שמשמאלו והאלמנט האחרון מועתק לאלמנט הראשון בתנועה מעגלית כמו בשעון.
אם הווקטור הוא רשימה של שלמים בטווח שבין 0 ל- אז ההזזה ShiftBytes מזיזה את כל הבתים שבשורה ה- של מטריצת המצב צעדים או פוזיציות לשמאל ומחזירה את הבתים ששנפלטו מצד אחד לצד השני.
עבור התמורה הווקטור הוא , כלומר השורה הראשונה אינה מוסטת כלל, השנייה מוסטת בפוזיציה אחת, השלישית בשתי פוזיציות וכן הלאה.
ואילו עבור הווקטור הוא .
במצב הפנימי הרחב משתמשים בווקטור אחר כי קיימות יותר עמודות.
במקרה זה וקטורי ההזזות עבור ו- הם וכן בהתאמה.
בפעולת הערבוב כל עמודה של המטריצה מעובדת בנפרד.
פעולה זו היא פעולה בשדה הסופי וכמו בצופן ריינדל השדה מוגדר על ידי הפולינום האי-פריק מעל .
הבתים של העמודה ה- נחשבים לאלמנטים בשדה ופעולות הכפל והחיבור בין אלמנטים אילו מתבצעת לפי כללי האריתמטיקה בשדה הבינארי המורחב .
כלומר האלמנטים נחשבים לפולינומים מדרגה 7 עם מקדמים אפס או אחד, הסיבית המשמעותית ביותר מייצגת את המקדם המוביל ואילו הסיבית הכי פחות משמעותית מייצגת את המקדם החופשי והכפל והחיבור הם על המקדמים כנהוג בפולינומים.
ביתר פירוט ראה צופן ריינדל.
הטרנספורמציה MixBytes מכפילה כל עמודה של המטריצה במטריצה קבועה מסדר .
כל התהליך יכול להתפרש ככפל מטריצות הבא:
והמטריצה היא מטריצה מעגלית, שפירושה הוא שכל שורה שווה לשורה שמעליה כשהי מוסטת באופן מעגלי צעד אחד לימין:
אפשר לתאר את המטריצה בכתיב מקוצר: כאשר הפונקציה היא פונקציית הזזה מעגלית.
וקטור האתחול עבור Grøstl-n כאשר מייצג את אורך התמצית המבוקשת, הוא הייצוג הבינארי של במשתנה באורך סיביות.
בטבלה הבאה מופיעים הערכים ההתחלתיים עבור תמציות באורכים 224,256,384,512 בבסיס הקסדצימלי:
פונקציית הריפוד של Grøstl הנקראת כאן דומה לזו שיושמה ב-MD5. בהינתן קלט באורך סיביות, תחילה מוסיפים את הסיבית '1' בסופו ואז מוסיפים אפסים כנדרש כדי להשלימו לאורך המתחלק ב- פחות 64 סיביות.
בניסוח רשמי מספר האפסים שיש להוסיף הוא .
ב-64 הסיביות הנותרות מקודדים את הערך המספר הזה יוצא תמיד שלם בגלל והוא מייצג את מספר הבלוקים הסופי לאחר הריפוד.
לאור זאת האורך המקסימלי של קלט הניתן לעיבוד על ידי Grøstl יכול להיות לכל היותר בלוקים אחרת 64 סיביות לא יספיקו כדי לקודד את הערך האמור.
עבור תמצית מסרים קצרה אורך הקלט המקסימלי הוא ועבור תמצית מסרים ארוכה האורך המקסימלי הוא .
Grøstl יכולה להגיע לתפוקה של 21.4 מחזורי שעון לבית על מעבד Intel Core 2. האלגוריתם הוא שילוב של מצב פנימי רחב (wide pipe) עם גרסה של מבנה מרקל-דמגרד משופרת (שבה מקצצים חלק מהפלט).
בעקבות הניסיון המצטבר הוכח ששתי התכונות הללו מחזקות את האלגוריתם מפני התקפות קריפטואנליטיות שונות.
זיכרון פנימי רחב עוזר נגד התקפות גנריות שמתמקדות באיטרציה של הפונקציה הפנימית.
האלגוריתם מסתמך על שתי תמורות שונות, תחת ההנחה התאורטית שהתמורות הללו אקראיות המפתחים הוכיחו שהיתרון של מבחין לזיהוי בין פלט Grøstl לבין פלט אקראי אמיתי אינו גדול מ-, כאשר המבחין רשאי להגיש לכל היותר שאילתות באורך לכל היותר בלוקים.
כמו כן אפשר לראות שיש חשיבות לפונקציה המסיימת בלעדיה קיימות התקפות מעשיות נגד האלגוריתם.
כמו כן קיימות התקפות היעילות מכוח גס נגד גרסה מצומצמת של גרוסטל בחמישה סבבים.
המפתחים מונים ניתוח סדרה של התקפות קריפטואנליטיות ידועות והטענות שלהם לגבי הביטחון של Grøstl נגד התקפות אילו.
בין ההתקפות הם מונים את: ההתקפה הדיפרנציאלית, התקפת ריבאונד, אנליזה ליניארית ואינטגרלית, התקפה אלגברית, התקפות התנגשויות ורב-התנגשויות, התקפת הארכה והתקפת נקודות שבת, התקפת יום הולדת וההתקפה של קלסי ושנייר על מבנה מרקל-דמגרד.
הם מסכמים שביטחון האלגוריתם עם מספר סבבים מלא, נגד כל ההתקפות המתוארות הוא לכל הפחות בסדר גודל של .
לכן אם הפלט הוא באורך 256 סיביות המשמעות היא ביטחון של שזה המינימום הנדרש כיום.
Groupie Love (בעברית: אהבה קבוצתית) הוא סינגל שהוקלט על ידי הזמרת-יוצרת האמריקאית לנה דל ריי, ביחד עם הראפר אייסאפ רוקי מתוך אלבום האולפן החמישי שלה, Lust for Life.
השיר יצא לאור ב-12 ביולי 2017, ביחד עם "Summer Bummer".
השיר הגיע למקום השמיני במצעד השירים שבניו זילנד.
השיר נכתב על ידי לנה דל ריי, ריק נואלס ואייסאפ רוקי והופק על ידי דל ריי, נואלס ופזמונאים נוספים.
השיר הוא שיר בסגנון הפופ, המשלב בתוכו גם את סגנון ההיפ הופ.
בנוסף לכך, השתתף רוקי גם בסינגל הקודם מתוך האלבום, "Summer Bummer".
מדינהתאריך יציאהפורמטחברת תקליטיםמקורארצות הברית12 ביולי 2017הורדה דיגיטלית • הזרמת מוזיקהאינטרסקופאיטליה28 ביולי 2012רדיו שירים עכשווייםפולידור
Growing Pains (בעברית: כאבי גדילה) הוא אלבומה השמיני של הזמרת מרי ג'יי בלייג', אשר יצא ב-18 בדצמבר 2007 על ידי גפן רקורדס.
האלבום הגיע למקום השני בארצות הברית עם מכירות של 629 אלף עותקים בשבוע הראשון ליציאתו מה שהפך אותה לאחד מהאלבומים הכי נמכרים אי פעם בארצות הברית בשבוע הפתיחה שלהם.
מגזין רולינג סטון דירג אותו במקום ה-29 ברשימת 50 האלבומים הטובים ביותר לאותה שנה.
הסינגל הראשון שיצא לאור מהאלבום היה השיר "Just Fine" אשר יצא באוקטובר אותה שנה והגיע בשיאו למקום ה-22 בארצות הברית.
הסינגל השני היה השיר "Work That", אשר יצא לאור ביום יציאת האלבום והגיע למקום ה-65 בארצות הברית ולמקום ה-20 במצעד שירי ה-R&B וההיפ-הופ.
הסינגל השלישי מהאלבום היה השיר "Stay Down" אשר הגיע לטופ 40 במצעד שירי ה-R&B וההיפ-הופ.
במקור השיר "Hurt Again" היה אמור לצאת כסינגל השלישי מהאלבום אך בסופו של דבר הוא יצא כסינגל לתחנות הרדיו בלבד באביב 2008. האלבום זכה בפרס גראמי "אלבום ה-R&B העכשווי הטוב ביותר" בשנת 2009.
Grow (בעברית: לגדול) הוא שיר באנגלית, שנכתב, הולחן ובוצע על ידי ז'אנגו מקרוי.
בערב (אירופה) 4 במרץ 2020 נחשף כשיר שייצג את הולנד באירוויזיון 2020 ברוטרדם שבהולנד.
ב-18 במרץ 2020, בעקבות התפרצות נגיף הקורונה בעולם, הוחלט לבטל את אירוויזיון 2020.
היא קבוצת אופני כביש צרפתית בדרג ה-UCI World Tour שנוסדה בשנת 1997. הקבוצה נחשבת לקבוצה הצרפתית הבכירה בענף ביחד עם קבוצת AG2R La Mondiale.
הספונסרית הבכירה של הקבוצה היא FDJ, חברת הלוטו של צרפת.
הקבוצה קמה בשנת 1997 בשם "לה פרנסז דה ז'ה" על ידי מרק מדיו, שהיה רוכב אופניים שגם ניצח פריז - רובה בעברו.
כבר בעונה הראשונה שלה הקבוצה רשמה כמה הישגים גדולים, כשניצחה את פריז - רובה עם פרדריק גוסדו, את קלאסיקה סן סבסטיאן עם דווידה רבלין ואת הקטע ה-16 בטור דה פראנס עם כריסטופר מנין.
ב-2003, ביידן קוק ניצח את קטגוריית הנקודות בטור דה פראנס.
ב-2006 הקבוצה ניצחה את מרוץ האומלופ הט פולק עם פיליפ ז'ילבר, ששיחזר את ההישג ב-2008.
ב-2016 הקבוצה השיגה את הניצחון הראשון שלה במונומנט, כשארנו דמאר ניצח את מילאנו - סן רמו.
ב-2018 הקבוצה ניצחה את המונומנט השני שלה, עם טיבו פינו בג'ירו די לומברדיה.
בפברואר 2019, לאחר שנחשפה פרשיית הסימום באליפות העולם בסקי נורדי, בה היו מעורבים כמה רוכבי אופניים, הודה גאורג פרידלר, רוכב הקבוצה, שהשתמש בסמים, בעקבות כך שוחרר מהקבוצה.
"Growing Up Is Getting Old" (בעברית: "להתבגר זה להזדקן") הוא שיר שהוקלט על ידי הזמרת הבולגרייה ויקטוריה גאורגייבה.
השיר יצג את בולגריה באירוויזיון 2021.
ב-25 בנובמבר 2019, רשות השידור הבולגרית הכריזה כי גאורגייבה נבחרה לייצג את בולגריה באירוויזיון 2020. ב-18 במרץ 2020, תחרות האירוויזיון לשנת 2020 בוטלה עקב מגפת הקורונה.
ב-21 במרץ, רשות השידור הבולגרית אישרה כי גאורגייבה נבחרה לייצג את בולגריה גם באירוויזיון 2021. השיר נבחר באמצעות קדם פרטי בן שישה שירים מתוך מיני-אלבום הבכורה של גאורגייבה, A Little Dramatic.
ב-20 במאי 2021, גאורגייבה ביצעה את השיר בחצי הגמר השני של התחרות, והגיעה למקום השלישי עם 250 נקודות.
ב-22 במאי, בגמר התחרות, הגיעה בולגריה למקום ה-11 עם 170 נקודות.
Growing Up (Sloane's Song) (בעברית: לגדול (השיר של סלואן)) הוא שיר של צמד ההיפ-הופ האמריקאי מאקלמור וראיין לואיס, בהשתתפות הזמר-יוצר האנגלי אד שירן.
השיר יצא כסינגל שיווקי מתוך האלבום השני של הצמד, This Unruly Mess I've Made.
מילות השיר עוסק בבתו של מאקלמור, סלואן אווה סימון האגרטי, שנולדה ב-29 במאי 2015. בעטיפת הסינגל נראות אצבעותיו של מבוגר כאשר הן עוטפות את פרק ידו של תינוק.
השיר נכתב על ידי מאקלמור וראיין לואיס, יחד עם אד שירן, ג'ושוע קארפ, אוור ארונגה וג'וש ראולינגס.
לפני הפרסום על השיר, הודיע אד שירן כי עשה "שיתוף פעולה מעניין" וכי השיר יהיה ניתן להורדה בחינם.
מאקלמור כתב את השיר לבתו, סלואן, ואמר על כך: "אין דבר יותר יפה מהאושר שאתה מרגיש כשיש לך תינוק.
היא גורמת לי אושר ממה שאי פעם חשבתי שיהיה לי.
בריאיון לניו יורק טיימס, חשף מאקלמור כי במקור הוצע לזמרת הבריטית אדל להשתתף בשיר, במקומו של שירן, אם כי היא סירבה להצעה.
Grounded (בתרגום חופשי לעברית: מקורקע) הוא משחק וידאו מסוגת הישרדות שפותח על ידי Obsidian Entertainment והופץ על ידי Xbox Game Studios.
הוא שוחרר ביולי 2020 בגישה מוקדמת למערכת ההפעלה Microsoft Windows ולקונסולת המשחקים Xbox One.
הוא שוחרר במלואו ב-27 בספטמבר 2022.
המשחק הוא משחק הישרדות שאפשר לשחק בגוף ראשון או בגוף שלישי.
במשחק, הדמות הראשית מכווצת לגודל של נמלה וצריכה לנסות לשרוד בחצר אחורית.
במשחק, השחקן (מקס, וילו, פיט או הופס) צריך לצרוך כמות מספיקה של אוכל ומים או שהוא יאבד מבריאותו עקב רעב או התייבשות, בהתאמה.
החצר האחורית מלאה בחרקים שונים, כמו עכבישים, דבורים, קרדיות אבק ופרות משה רבנו.
המיקרופאונה הספציפית שמופיעה במשחק מציעה שהמשחק מתרחש איפה שהוא באמריקה הצפונית, מכיוון שרוב הזנים מופיעים שם, למרות שכמה מהם (כמו גמל השלמה הסחלבי) לא מקומיים, אבל יכולים להיחשב כפולשניים.
חרקים שונים משמשים למטרות שונות במשחק.
למשל, עכבישים הם אחד מטורפי העל במשחק שיצודו את השחקנים, פרות משה רבנו יכולות להוביל שחקנים למקורות אוכל ואפשר לבשל כנימות ולאכול אותן.
שחקנים יכולים גם לחתוך דשא כדי לאסוף טל בשביל לשתות.
למשחק יש גם אפשרות נגישות בשביל שחקנים שסובלים מארכנופוביה, אשר מאפשרת לשחקנים להחליט כמה מפחידים העכבישים יהיו במשחק.
בזמן שהשחקנים מתקדמים במשחק, הם יבקרו באזורים חדשים בחצר האחורית.
הקושי של המשחק מתגבר באיטיות ואויבים מסוכנים יותר מופיעים.
לאורך המשחק, השחקנים צריכים למצוא משאבים בעולם על מנת לבנות בסיס כדי להגן על עצמם מאויבים עוינים, בייחוד בלילה, מכיוון שכמה חרקים נהיים אגרסיבים יותר בלילה.
אפשר להשתמש במשאבים גם כדי ליצור כלים, מלכודות ונשקים שונים, כמו גרזנים, חניתות, וחץ וקשת כדי להביס אויבים.
השחקנים גם צריכים לנהל את הסיבולת שלהם כי השחקן יכול להתעייף בזמן קרב ממושך.
אפשר לשחק את המשחק לבד או ביחד עד ארבעה שחקנים.
ב-1990, פיט (מקס מיטלמן), מקס (לוק יאנגבלאד), וילו (אוזימה אקאגהה) והופס (צ'ארלט צ'אנג) הם ארבעת בני הנוער האחרונים בשורה של היעלמויות.
בני הנוער מתעוררים ומוצאים את עצמם מכווצים לגודל של חרק קטן וכלואים בחצר אחורית, אבל הם לא זוכרים איך הם התכווצו או איך הם הגיעו לחצר.
בעוד שבני הנוער חוקרים את החצר, הם מגלים הקלטות שנותרו מאחור על ידי מדען בשם ד"ר וונדל טאלי (זאקרי לוי), אשר המציא את הספייס-אר, שיכול לכווץ חפצים ואנשים.
בני הנוער מגלים שהם בחצר האחורית של ד"ר טאלי והם מוצאים את הספייס-אר.
עם זאת, המכשיר מתקלקל וגורם לפיצוץ בעץ אלון קרוב.
בני הנוער הולכים לחקור את הפיצוץ ומוצאים מעבדה מיניאטורית שנבנתה בתוך העץ.
בפנים, הם מוצאים את העוזר הרובוטי של ד"ר טאלי, בורג-אל (ג'וש ברנר).
לרוע המזל, הפיצוץ פגע בזיכרון של בורג-אל, אז הוא לא יכול לעזור להם לתקן את הספייס-אר עד שבני הנוער ימצאו את שבבי זיכרון הגיבוי שלו שמאוכסנים במעבדות של ד"ר טאלי שמפוזרות ברחבי החצר האחורית.
למרות אובדן הזיכרון שלו, בורג-אל עוזר לבני הנוער בכך שהוא מספק להם שרטוטים וידע על איך לשרוד בחצר ולהגן על עצמם מחרקים עוינים.
בזמן שבני הנוער מאתרים את המעבדות של ד"ר טאלי ומוצאים את שבבי הזיכרון, הם גם מתחילים לשחזר את הזיכרונות שלהם.
הם נזכרים שהם נחטפו על ידי חברה בשם אומיננט שעשתה עליהם ניסויים.
ברגע שהם כווצו והניסויים הושלמו, מנהל הפרויקט, המנהל דלטון שמקטור (רוג'ר קרייג סמית') הורה על הריגת בני הנוער.
עם זאת, אחת המדעניות ריחמה עליהם והבריחה אותם בחשאיות לחצר האחורית של ד"ר טאלי, מכיוון שהוא האדם היחיד שיכול לעזור להם.
בורג-אל משחזר את הזיכרונות שלו ומסביר שתופעת לוואי של השימוש בספייס-אר היא מצב שנקרא "תסמונת ההצטמקות", מצב שבו תהליך הכיווץ יוצא משליטה והאדם שסובל ממנו בסופו של דבר מצטמק כמו צימוק.
אומיננט עשו ניסויים בילדים מכיוון שהיה נראה שהם מחוסנים לאפקטים של תסמונת ההצטמקות, והם הצליחו למצוא תרופה.
עם זאת, אומיננט עדיין לא הצליחו לשכפל את נוסחת ההגדלה הסודית של ד"ר טאלי, שנדרשת כדי להפוך את תהליך הכיווץ.
בורג-אל שולח את בני הנוער למקום האחרון הנודע של ד"ר טאלי.
הם מוצאים הקלטה שהוא הותיר אחריו שבו הוא מסביר שהוא התחיל לסבול מהאפקטים של תסמונת ההצטמקות ונמלט למעבדה תת-קרקעית בניסיון למצוא תרופה.
בני הנוער הולכים למעבדה ומוצאים את ד"ר טאלי שבקושי נשאר בחיים על ידי תא תומך חיים.
ד"ר טאלי מסביר ששמקטור היה המפקח שלו לפני שהוא עזב את החברה כדי לעבוד על הספייס-אר, ושהוא כועס שאומיננט כבר בנו גרסה משלהם.
כשהוא רואה את המצב של בני הנוער, ד"ר טאלי מסביר להם איך להכין את נוסחת ההגדלה.
עם זאת, ד"ר טאלי גם מזהיר אותם שברגע שהם יתחילו להכין את הנוסחה, אומיננט יגלו על כך וישלחו את הצבא שלהם של חרקים שטופי מוח לתקוף.
לבני הנוער יש בחירה להכין את הנוסחה או להתעמת קודם עם הרובוט המפקח של שמקטור.
אם הרובוט יובס, בני הנוער יקבלו דיסק שמכיל את כל נתוני המחקר של אומיננט, כולל התרופה לתסמונת ההצטמקות.
בני הנוער מכינים את נוסחת ההגדלה ומפעילים מחדש את הספייס-אר כדי לחזור לגודל טבעי.
עם זאת, הסוף תלוי בין אם הם התעמתו עם שמקטור או לא.
אם בני הנוער לא התעמתו עם שמקטור, אז לא יהיו להם ראיות כדי להוכיח את העוולות של אומיננט.
שמקטור חושף את הספייס-אר לציבור ולוקח את כל הקרדיט על המצאתו.
בני הנוער מנסים לחזור לחייהם הרגילים למרות שהם מואשמים בזיוף היעלמותם, בזמן שטאלי מתאחד עם משפחתו אך נשאר בצורתו המצומקת.
אם בני הנוער התעמתו עם שמקטור ושחזרו את נתוני המחקר שלו, אז הם נותנים אותם לרשויות, וגם אומיננט וגם שמקטור נחקרים בגין ניסויים בלתי חוקיים בבני אדם.
בני הנוער נקראים גיבורים, ד"ר טאלי נרפא מתסמונת ההצטמקות שלו וזוכה להכרה בזכות המצאת הספייס-אר.
בעקבות ההוצאה של Pillars of Eternity II: Deadfire, הצוות ב-Obsidian Entertainment התחיל בסיעור מוחות של רעיונות למשחק הישרדות.
בזמן שרוב הצוות ב-Obsidian עבד על The Outer Worlds, צוות קטן של 13 אנשים התחיל לעבוד על Grounded.
המשחק כבר היה בתהליך עבודה לפני הרכישה של Obsidian על ידי מיקרוסופט ב-2018. המשחק הוכרז על ידי Xbox Game Studios ב-X2019 בנובמבר 2019, ויצא ב-28 ביולי 2020 לסטים בגישה מוקדמת ול-Xbox Game Preview.
הגרסה המוקדמת תכלול כ-20 אחוז מהקמפיין המרכזי של המשחק, ו-Obsidian תכננה להקשיב למשוב של הקהילה בזמן שהם המשיכו לעבוד על היציאה המלאה של המשחק ב-2022. הגרסה של הגישה המוקדמת צברה חמישה מיליון שחקנים בתוך חצי שנה מהיציאה.
הצוות הושפע על ידי סרטים כמו "באג לייף" ו"מותק, הילדים התכווצו" של דיסני.
כדי לדעת יותר על סוגים שונים של חרקים.
הצוות גם צפה בסרטים ביוטיוב שהופקו על ידי חובבי חרקים.
הצוות בחר בחצר האחורית כמיקום המשחק מכיוון שהוא חש שהוא מקום מוכר ונגיש.
בנוסף, הם האמינו שחצר אחורית יכולה להיות גם "גדולה מהחיים" ויכולה להיות לה "תחושה אמיתית של סכנה".
מנהל המשחק, אדם ברנק, השווה את מיקום המשחק ל"פארק שעשועים", מכיוון שהצוות הוסיף נקודות ציון רבות לעולם בניסיון להפוך אותו למעניין יותר.
הצוות דמיין עולם משחק שיהיה אפשר ליצור איתו אינטראקציה, ושהפעולות של השחקנים ישנו את מצב העולם.
ברנק הוסיף שלמשחק יהיה סיפור "בלתי נשכח" כמו למשחקים אחרים של Obsidian.
הצוות עבד בצורה מקיפה על בינה מלאכותית של החרקים, אשר שולטים על ההתנהגות שלהם.
למשל, נמלים סקרניות בקשר לשחקן ולא תוקפות בהתחלה.
עם זאת, עם השחקן בונה בסיס מסביב לאוכל שלהן, או שהשחקן הופך לחזק יותר והנמלים מתחילות לראות בו כאיום, הן יתקפו את השחקן.
ביולי 2022, הוכרז שעיבוד של סדרה מצוירת של המשחק נמצא בתהליכים וברנט פרידמן הוא מפתח הסדרה.
Grounded קיבל ביקורות טובות באתר Metacritic.
הוא קיבל מועמדות על חדשנות בנגישות בטקס פרסי המשחקים 2020, וזכה במשחק השנה של Xbox בפרסי הגולדן ג'ויסטיק.
מאז פברואר 2022, המשחק משך יותר מעשרה מיליון שחקנים.
Grüß Gott (בגרמנית, מילולית: "ברכת האל".
פונטית, "גריס גוט") היא ברכה, לעיתים רחוקות ברכת פרידה, באזור דובר גרמנית עילית (oberdeutschen), במיוחד במדינות קתוליות, אך גם בחלק הפרוטסטנטי-אוונגליסטי של וירטמברג ופרנקוניה.
הברכה הזו, בכמה גרסאות, היא הנפוצה ביותר בחלקים של דרום גרמניה, אוסטריה ודרום טירול.
הביטויים השווייצריים של הכנסייה הרפורמית "גריזי" (grüezi) ו"גריס-אך" (grüess-ech) קשורים ל-גריס גוט.
גריס גוט הוא קיצור של grüß[e] Gott, כלומר, ברכת האל.
קיימות גרסאות ניבים: griaß di (אלוהים מברך אותך), griaß eich או griaß, בכינוי ברבים, אלוהים (האלים) מברכים אותך.
זהו מודוס אופטטיבי הן מבחינה סמנטית והן מבחינה פורמלית.
יש מבנים מקבילים רבים, למשל behüte dich Gott ("אלוהים יגן עליך", ברכת שלום), helfe dir Gott ("אלוהים יעזור לך" - נאמר אחרי התעטשות) או vergelt's Gott ("אלוהים יגמול לך", ברכת תודה).
המשמעות המקורית של הברכה היא "שאלוהים יפגוש אותך בטובו" או "ה' יברך אותך".
תושבי האזור הצפוני דובר הגרמנית מכירים לרוב רק את הצורה בלי dich, כלומר "אותך", ולכן מפרשים את הברכה בצורה שגויה, כבקשה לברך את אלוהים - ברך את אלוהים - ולכן מגיבים לפעמים בהערות סרקסטיות, למשל "כשאראה אותו"; "אני מקווה שלא כל כך מהר"; "לא, אני לא אעשה את זה".
לודוויג זהטנר (Zehetner) סבר שהביטוי הושאל מאירית, שכן בה יש ברכות בעלות תוכן דומה וסדר מילים זה.
באירלנד ובאזור דובר הגרמנית הדרומית, באזור המיסיון לשעבר של הנזירים האירים, נכללת הברכה גריס גוט.
הנס אולריך שמיד (Schmid) ובלשנים אחרים הראו כי הברכה משמשת גם בשפות אחרות וכי העדויות הכתובות הראשונות ששרדו עבור גריס גוט עלו רק מאות רבות לאחר קיום המיסיונריות האירית בבוואריה.
גרסת הדיאלקט griass di הוגנה על ידי חברה גרמנית כסימן מסחרי עבור קבוצות מוצרים מסוימות ב-2011. בגרמניה נעשה ניסיון להגן על המילה, ניסיון שנכשל, אך ב-2011 זכה הביטוי להגנה במשרד הקניין הרוחני של האיחוד האירופי (EUIPO) כסימן מסחרי של האיחוד האירופי.
עם זאת, ערך זה נמחק לבקשת צד שלישי.
עבור היהודים בדרום גרמניה עלתה השאלה אם הברכה, הנדושה לעיתים, "גריס גוט" היא הפרה של הציווי "לא תישא את שם ה' אלוהיך לשווא".
אולם הברכה דומה לברכות שבהן ברכו בועז המקראי וקוצריו זה את זה בשדה.
האמנית אורסולה ביילר עיצבה בשנת 2008 על האוטובאן ליד קופשטיין, באחו, שלט שחור עם כיתוב אדום-לבן-אדום GRÜSS GÖTTIN בגובה 2.5 מ' ובאורך 5 עד 6 מ', גלוי לנהגים הנוסעים מגרמניה לאוסטריה.
הייתה מחלוקת על אישורו והוא הוסר לזמן קצר, אך לימים הורחב על ידי אלמוני ל-"GRÜSS GOTT IN TYROL" (ברכת האל בטירול).
יוהנה אדוריין (Adorján) דנה בשאלה המצפונית כיצד מתמודדים אתאיסטים עם ביטוי זה.
"Guess" הוא שיר שהוקלט על ידי הזמרת הבריטית צ'רלי XCX.
השיר יצא לאור ב-10 ביוני 2024, על ידי חברת התקליטים אטלנטיק רקורדס, כרצועה השבע-עשרה של גרסת הדלוקס של אלבום האולפן השישי שלה, Brat and It's the Same but There's Three More Songs So It's Not.
הגרסה המקורית של "Guess" יצאה ב-10 ביוני 2024, על ידי חברת התקליטים אטלנטיק רקורדס כרצועה השבע-עשרה של גרסת הדלוקס של אלבום האולפן השישי שלה, Brat and It's the Same but There's Three More Songs So It's Not.
הוא הופק על ידי ת'ה דר ונכתב בשיתוף עם דילן בריידי מ-100 Gecs.
"Guess" מכיל אינטרפולציה של "Technologic" (2005), שנכתב על ידי תומא בנגלטר וגי-מנואל דה הומם-קריסטו, ובביצועו של הצמד דאפט פאנק, ומביא התייחסות לניחוש צבע התחתונים והקונילינגוס שלה.
עם יציאתו, השיר תואר כ"חרמן במיוחד" על ידי Kaelen Bell מ-Exclaim.ca, ואנתוני פנטנו סבר שהוא היה "בצבץ כמו אגודל כואב" לו היה יוצא כחלק מהאלבום.
+ תאריכי יציאות לאור ופורמטים עבור "Guess"אזורתאריך יציאהפורמט (ים)חברת תקליטיםמקורכלל העולם10 ביוני 2024הזרמת מוזיקה • הורדה דיגיטליתאטלנטיק
"Guess" הוא סינגל שהוקלט על ידי הזמרת-יוצרת הבריטית צ'ארלי XCX בהשתתפות הזמרת-יוצרת האמריקאית בילי אייליש.
הוא יצא לאור ב-1 באוגוסט 2024, על ידי חברת התקליטים אטלנטיק רקורדס.
במאי 2024, בילי אייליש הצהירה בראיון לזאין לואו שהיא הייתה באולפן בפעם הראשונה מזה מספר שנים והקליטה שיתוף פעולה עם אמנית שהיא מעריצה ענקית שלה.
היא גם הזכירה שהיא התנגדה בעבר לשיתופי פעולה כאלה בגלל עצבנות.
צ'ארלי XCX הביעה בעבר עניין בשיתוף פעולה עם אייליש כבר ב-2017, אף על פי שהן לא הצליחו למצוא שיר מתאים.
ב-31 ביולי 2024, צ'ארלי XCX שיתפה פוסט עם עטיפתו של הרמיקס, וביקשה מהעוקבים לנחש על סמך השער שמציג רק את הפרופילים התחתונים של שני האמנים.
הזמרת נראית לובשת חצאית מיני לבנה בעוד משתתפת הפעולה לובשת ג'ינס רחב ומספר טבעות על היד.
בהתבסס על הפרטים, המעריצים הבינו במהירות שהאמנית המוצגת היא בילי אייליש.
באותו יום, מעריצים שיתפו תמונות של פליירים המבקשים מאנשים להתקשר למספר טלפון שמשמיע קטע מהרמיקס.
ב-1 באוגוסט, צ'ארלי XCX אישרה את הרמיקס עם אייליש והכריזה על צאתו למחרת.
לצד הרמיקס יצא וידאו הקליפ נלווה בבימויו של איידן זמירי.
לדברי זמירי, הווידאו צולם ב-28 ביולי 2024, ארבעה ימים בלבד לפני יציאתו לאקרנים.
הסרטון מתחיל במסיבת בית בהנחיית צ'רלי XCX, שם מופיע אייליש כנהגת בדחפור דרך הקיר.
לאחר מכן השניים הולכות ברחוב שבו חלקים של תחתונים נשיים נופלים מהשמים לפני שהם מטפסים על ערימה שלהם.
הסרטון מסתיים בהודעה שחושפת כי הבגדים הלא נלבשים המשמשים בסרטון ייתרמו ל-I Support the Girls, ארגון צדקה אמריקאי המחלק תחתונים ומוצרים תקופתיים לנשים הסובלות מאלימות במשפחה, מחוסר בית ומצוקה.
ארגון הצדקה הצהיר מאוחר יותר כי קיבל 10,000 זוגות, שחלק גדול מהם היה "סקסי", ומייסדת דיינה מארלו הצהירה שהם מברכים על תרומה כזו בטענה שחשוב להם לעודד בחירה.
עם הוצאתו, אמיליה דימולדנברג, ג'וליה פוקס, אדם למברט, סוקי ווטרהאוס, אדיסון ריי, דייזי אדגר-ג'ונס וריטה אורה הגיבו לשיר.
מעריצים רבים פירשו מילים לחשו בסוף השיר, "אתה רוצה לנחש על מה אני ובילי כתבנו הודעות טקסט?
זמן קצר לאחר יצאתו, ובתגובה לכך על צאת האלבום Vultures 2 של הצמד , הוציאה סוויפט גרסה נוספת של The Tortured Poets Department הכוללת טיוטה ראשונה של "My Boy Only Breaks His Favorite Toys".
בנוסף, מעריץ אחד תיאר את מילות השיר של אייליש כ"דורסניות" והאשים אותה בקווירבייטינג, מה שגרם לתגובה זועמת מאחיו של אייליש, פיניאס או'קונל.
אחרי צאת הרמיקס לשיר "Guess" עם בילי אייליש, הרמיקס שבר את השיא הופעת הבכורה הגדולה ביותר של רמיקס נשי במצעד ספוטיפיי העולמי.
שנהפרסקטגוריהתוצאהמקור2024פרסי הווידאו קליפים של MTV11 בספטמבר 2024שיר הקיץפרס המוזיקה של MTV אירופה10 בנובמבר 2024שיתוף הפעולה הטוב ביותר2025פרס גראמי2 בפברואר 2025ביצוע הפופ הטוב ביותר של צמד/להקהפרס הווידאו קליפים של MTV7 בספטמבר 2025קליפ למטרה טובההבימוי הטוב ביותרהניהול האמנותי הטוב ביותרהעריכה הטובה ביותר
+ תאריכי יציאות לאור ופורמטים עבור "Guess featuring Billie Eilish"אזורתאריך יציאהפורמט (ים)חברת תקליטיםמקורכלל העולם1 באוגוסט 2024הזרמת מוזיקה • הורדה דיגיטליתאטלנטיק
"Guantanamera" (בעברית "האישה מגואנטנמו") הוא שיר פטריוטי קובני בספרדית, שכתב והלחין ז'וזיטו פרננדס ומבוסס על שיר של המשורר הקובני חוסה מארטי.
השיר הושמע לראשונה ברדיו בשנת 1929.
השיר הפך ללהיט בינלאומי בשנת 1963, בעקבות הביצוע של הלהקה הווקאלית האמריקאית הסנדפייפרס (The Sandpipers) , בעיבוד של להקת האורגים (The Weavers).
השיר זכה לגרסאות כיסוי רבות ותורגם לשפות שונות.
זמן קצר לאחר הקלטת קונצרט האיחוד של הוויברז בקרנגי הול במאי 1963, הקליט הזמר פיט סיגר את השיר באלבומו We Shall Overcome, שגם הוא בוצע בהופעה חיה בקרנגי הול.
בעקבות משבר הטילים בקובה, סיגר עודד את הציבור האמריקאי לשיר את השיר כסמל לאחדות בין העם האמריקאי לעם הקובני.
הגרסה המצליחה ביותר מבחינה מסחרית של השיר בעולם דובר האנגלית הוקלטה על ידי להקת הסנדפייפרס בשנת 1966. ההקלטה שלהם התבססה על ביצוע קונצרט האיחוד של האורגים בקרנגי הול בשנת 1963 ועובדה על ידי מורט גרסון והופקה על ידי טומי ליפומה.
השיר הגיע למקום ה-9 בבילבורד הוט 100, ולמקום ה-7 במצעד הסינגלים הבריטי.
Guantanamera הוא אחד השירים המזוהים ביותר עם הזמרת הקובנית סליה קרוז (1925–2003).
השיר מופיע בלפחות 241 תקליטים או אוספים שונים שלה, ההקלטה המסחרית המוקדמת ביותר שלה הייתה בלייבל המקסיקני Tico Records בשנת 1968. לאחר מותה בשנת 2003, היא הובאה למנוחות ברובע הברונקס, ובהתאם לבקשתה נקברה עימה אדמה שהביאה מגואנטנמו, המקום היחיד בקובה שבו יכלה לבקר.
הגרסה של וייקליף ז'אן לשיר אינה גרסת כיסוי למקור, אלא שילוב עם מילים נוספות ועיבוד מוזיקלי חדש.
גרסת האלבום כללה שירה של ג'ני פוג'יטה לצד סליה קרוז (שהקליטה מחדש את שירה לשיר), עם בית ראפ נוסף של לורין היל.
השיר היה מועמד לפרס גראמי לביצוע הראפ הטוב ביותר של צמד או להקה.
השיר הגיע למקום ה-29 במצעד הבילבורד Rhythmic Airplay, ולמקום ב-40 הראשונים במספר מדינות, כולל בריטניה.
הזמר היהודי-צרפתי-אמריקאי ז'ו דסאן, הקליט את השיר בצרפתית באלבומו השני."A New York" בשנת 1966.
ההרכב המוזיקלי הנשי מחיפה, כרמל א-קפלה, מבצע גרסת אקפלה בספרדית לשיר.
צמד הדודאים שר גרסה בעברית בשם "ואדי עארה", שיצר הפזמונאי יורם טהרלב, ונכלל באלבומם "סיור עם הדודאים" משנת 1967.
הזמר רן אלירן שר גרסה בעברית בשם "גואנטנמרה", שכתב אהוד מנור, ונכלל באלבומו "זר של פזמונים" משנת 1967.
Grundzüge der Mengenlehre הוא ספר מאת המתמטיקאי היהודי-גרמני פליקס האוסדורף, שיצא לאור במהדורה ראשונה בשנת 1914, והיה מבוא מקיף ראשון לתורת הקבוצות.
את הספר החל האוסדורף לכתוב ב-1912, והשלים אותו בשנת 1913 בגרייפסוואלד, שם מונה לפרופסור מן המניין.
הספר יצא לאור בלייפציג ב-1914. בנוסף לטיפול השיטתי בתוצאות ידועות בתורת הקבוצות, הספר מכיל גם פרקים על תורת המידה וטופולוגיה, שנחשבו אז כחלק מתורת הקבוצות.
האוסדורף הציג ופיתח חומר מקורי שהפך מאוחר יותר לבסיס לתחומים אלה.
בשנת 1927 פרסם האוסדורף מהדורה שנייה מתוקנת ומורחבת תחת הכותרת Mengenlehre , תוך השמטת נושאים רבים מהמהדורה הראשונה.
בשנת 1935 יצאה לאור מהדורה גרמנית שלישית, שתורגמה לאנגלית בשנת 1957 על ידי ג'ון ר.
אומן ואחרים תחת הכותרת "Set Theory".
Group 11 היא קרן הון סיכון (venture capital) אמריקאית שממוקמת בבוורלי הילס, קליפורניה, ומתמקדת בהשקעות בחברות טכנולוגיה, בדגש על פינטק ובינה מלאכותית.
הקרן הוקמה בשנת 2012 על ידי דובי פרנסס, יזם ומשקיע הון סיכון ישראלי־אמריקאי.
במהלך שנות פעילותה גייסה Group 11 מספר קרנות השקעה והשקיעה בעשרות חברות, בעיקר בתחומי הטכנולוגיה הפיננסית, בינה מלאכותית, תוכנה כשירות וטכנולוגיות ביטוח.
חלק מן החברות שבהן השקיעה הקרן הגיעו לשוויי שוק של מיליארדי דולרים והפכו לשחקניות בולטות בתחומן.
בין ההשקעות המוקדמות שביצעה Group 11 ניתן למנות חברות טכנולוגיה פורצות דרך שהגיעו לשווי של מיליארדי דולרים.
ביניהן: TripActions שהגיעה לפני חודש לשווי של 5 מיליארד דולר, Next Insurance המגייסת הון לפי שווי של 4 מיליארד דולר, Tipalti שהגיעה לשווי של מעל ל-2 מיליארד דולר Papaya Global, שהגיעה החודש לשווי של 1.2 מיליארד דולר וחברות צומחות נוספות ביניהן EquityBee ,HomeLight ,Lili Banking Sunbit.
פעילות הקרן מתמקדת בליווי חברות לאורך שלבי הצמיחה, תוך שילוב השקעה הונית עם מעורבות אסטרטגית בניהול ובפיתוח העסקי.
בשנת 2021 פתחה אחת מקרנות Group 11 את אפשרות ההשקעה בה גם לציבור בישראל, באמצעות פלטפורמת TASE UP של הבורסה לניירות ערך בתל אביב.
מהלך זה נועד לאפשר למשקיעים מוסדיים ופרטיים בישראל להשתתף בהשקעות של קרן הון סיכון בינלאומית.
גאנז נ' רוזס היא להקת הארד רוק אמריקאית אשר נוסדה במקור בלוס אנג'לס בשנת 1985 ופועלת מאז.
הלהקה הוציאה עד היום שישה אלבומי אולפן (מתוכם שניים הופצו במקביל ומוספרו כ-I ו-II ולכן לעיתים גם נתפסים כאלבום כפול), חמישה מיני-אלבומים, אלבום כפול של הופעה חיה, שני אלבומי אוסף, עשרה תקליטורי DVD, שני מארזי תקליטורים, עשרים וארבעה סינגלים ושמונה עשר סינגלים שיווקיים.
Chinese Democracy, אשר יצא לאור ב-2008, הוא אלבום האולפן המקורי הראשון של הלהקה אשר יוצא לשווקים מאז שהאלבומים Use Your Illusion I ו-Use Your Illusion II הופצו בשנת 1991.
Appetite for Destruction, אלבום הבכורה של הלהקה אשר ראה אור ב-1987, העניק להם תדמית פרועה בשל אווירת ההרס העצמי שבו וזכה להצלחה עצומה הן בביקורות והן במכירות, ואף הפך לאלבום הבכורה הנמכר ביותר בכל הזמנים.
האלבומים Use Your Illusion I ו-Use Your Illusion II, אשר ראו אור ב-1991, המשיכו את רצף ההצלחה של הלהקה ובנוסף גם הציגו תפנית מסוימת במוזיקה שלה מפני ששילבו סגנונות אחרים חוץ מהארד רוק – וכך בעצם הכילו שירים פחות כבדים אשר לא אפיינו את אלבומה הראשון.
גאנז נ' רוזס דורגה במקום ה-92 בקטגוריית "האמנים הגדולים בכל הזמנים" של כתב העת "רולינג סטון".
ב-1 באפריל 2016 חזרו אל הלהקה סלאש, הגיטריסט הראשי המיתולוגי וממייסדי הלהקה ודאף מק'אגן, הבסיסט המיתולוגי אשר אף הוא ממייסדי הלהקה, וכך חזרה הלהקה להרכב המקורי שלה (חלקית, כיוון שסטיבן אדלר ואיזי סטראדלין לא הצטרפו אף הם מחדש אל הלהקה), אשר הביא להצלחתה הרבה בראשית דרכה (1985–1993).
גאנז נ' רוזס החלה דרכה בלוס אנג'לס בשנת 1985 כלהקה ששילבה פאנק רוק (Punk rock), בלוז וגלאם רוק.
ההרכב המקורי של הלהקה כלל את אקסל רוז (סולן) ואיזי סטראדלין (גיטרת קצב) מלהקת הוליווד רוז, ואת טרייסי גאנז (גיטרה מובילה) אולה בייך (בס) ורובי גארדנר (תופים) מלהקת אל.
השם גאנז נ' רוזס הוא הלחם של שמות הלהקות הקודמות.
זמן קצר לאחר הקמת הלהקה, פוטר הבאסיסט אולה בייך ודאף מק'אגן הצטרף במקומו, וגם טרייסי גאנז הוחלף בסלאש, אחרי שלא הופיע לחזרות.
סלאש שיתף פעולה עם דאף בלהקה קודמת בשם רואוד קרו, ועם סטראדלין בזמן הקצר שהוא בילה כגיטריסט בהוליווד רוז.
רוב גארדנר סירב לצאת עם הלהקה לסיבוב הופעות מסקרמנטו לסיאטל, ולכן עזב את הלהקה והוחלף בחברו הקרוב של סלאש – סטיבן אדלר.
ההופעה הראשונה שלהם בסיאטל לא הצליחה ולכן ההופעה השנייה בתוכנית בוטלה, לאחר מסע הופעות לא מוצלח חזרו חברי הלהקה להוליווד.
אף על פי שהמסע לא היה מוצלח חברי הלהקה פיתחו כימיה מעולה ונשארו כהרכב קבוע.
בתחילת דרכם חברי הלהקה היו חסרי אמצעים ונאלצו לנדוד בין בתים של חברים.
לאחר תקופה חברי הלהקה עברו לגור אצל מנהלת הלהקה בדירה של חדר אחד.
הלהקה הופיעה באינטנסיביות ברחבי ארצות הברית ובנתה לעצמה שם בעיקר בחוף המערבי של ארצות הברית.
אחרי שראה הופעה שלהם במועדון "הטרובדור" בהוליווד, הזהיר צייד כישרונות של גפן רקורדס את חבריו למקצוע שהלהקה "מסריחה", וכך הרוויח זמן בניסיון להחתים את הלהקה.
אקסל דרש, וקיבל, 75 אלף דולר כמקדמה, ורק אז גילה לנציג של גפן שהלהקה סיכמה עם נציגה של חברת תקליטים אחרת שיחתמו איתה בתנאי שתלך ערומה באחד מהרחובות הראשיים של הוליווד.
כשלא קיימה את חלקה בעסקה, חתמו חברי הלהקה בגפן רקורדס ונכנסו לאולפן לעבודה על אלבומם הראשון.
בשלהי שנת 1986 הוציאה גפן מיני-אלבום, על מנת לשמור על עניין, מאחר שהלהקה הפסיקה להופיע לטובת הקלטת אלבום הבכורה.
האלבום, שכלל ארבעה שירים, יצא בלייבל עצמאי לכאורה – Uzi Suicide, שבעצם מומן על ידי גפן עצמה, והודפס רק ב-10,000 עותקים.
לקראת סוף 1986 הופיעה הלהקה בהופעה חד פעמית לאותה תקופה כאחת מלהקות החימום של רד הוט צ'ילי פפרז.
האלבום פורסם כאלבום הופעה, אבל שנים לאחר מכן הפריך רוז את הטענה.
השירים באלבום הם חלק מקלטת הדמו של הלהקה – קולות הקהל הוספו בעריכה אולפנית.
האלבום כלל שתי גרסאות כיסוי – Mama Kin, במקור של להקת אירוסמית' ו-Nice Boys, של להקת הפאנק Rose Tatoo.
בנוסף, היו שני שירים מקוריים של גאנז – Reckless Life ו-Move to the City.
שניהם נכתבו ביחד עם כריס וובר, אחד ממקימי Hollywood Rose.
העטיפה החדשה (צלב שבכל אחד מחמשת קצוותיו נמצאים פרצופיהם של חברי הלהקה בתור שלדים, כשאקסל במרכז הצלב) צוירה על ידי אמן הקעקועים שקעקע לאקסל את אותו ציור בדיוק על זרועו שנה לפני כן.
ציור העטיפה המקורי נמצא בחלקה הפנימי של חוברת האלבום.
הסינגל הראשון מתוך האלבום – Welcome to the Jungle – יצא ונתקל בקשיים רבים בשנה הראשונה.
מייסד גפן רקורדס, דייוויד גפן, ביקש כטובה אישית ממנהלי MTV לנגן את הקליפ כל יום בשעות הלילה המאוחרות.
אף על פי שהקליפ נוגן רק פעם ביום בשעה 6 לפנות בוקר, התחילו מעריצי רוק ומטאל לשים לב אליו, והרעיפו את מערכת MTV בבקשות.
בבריטניה, יצא הסינגל יחד עם בי-סייד שכלל הקלטה של השיר It's so Easy בנוסף לשני קאברים – Whole Lotta Rosie (במקור של AC/DC), ו-Knockin' on Heaven's Door (במקור של בוב דילן) מהופעה חיה.
ביפן, יצא מיני-אלבום שלם בשם Live from the Jungle שכלל את Sweet Child O' Mine יחד עם עוד הקלטות מהופעות חיות.
הסינגל השני – Sweet Child O' mine – זכה להצלחה אדירה בטלוויזיה והרדיו בקיץ 1988 בזכות קטעי הגיטרה הקליטים והמשיכה לכיוון המיין סטרים והנוער.
שנים לאחר מכן ציין סלאש שזהו השיר שהוא הכי פחות אהב, אפילו שנא אותו, אבל זה נהפך לשיר הכי גדול של הלהקה אי פעם.
בזכות ההצלחה הגדולה של הסינגל, יצא מחדש Welcome to the Jungle, עם עטיפה חדשה, והצליח לטפס למקום השביעי במצעד האמריקאי.
הגרסה הבריטית של ההוצאה המחודשת כללה בי סייד של השיר You're Crazy בביצוע אקוסטי (לא אותה הגרסה כמו באלבום G N' R Lies).
בזמן ש-Paradise City יצא כסינגל שלישי מהאלבום, הלהקה כבר הייתה שם גדול בעולם המוזיקה, והצלחת סיבוב ההופעות שלה הזניקה את האלבום למקום הראשון במצעד המכירות של בילבורד.
שלושת הסינגלים היו שירים בטופ-10, והאלבום כבר מכר 28 מיליון עותקים.
סיבוב הופעות בראשותה של הלהקה התחיל והלהקה הוזמנה לנגן בפסטיבל Monsters of Rock יחד עם KISS ואיירון מיידן.
כשהתחיל הסט של הלהקה, קהל של יותר מ-100 אלף איש התחיל לנוע קדימה, ולמרות בקשות חוזרות של רוז מהקהל לנוע אחורה, נמחצו שני מעריצים למוות.
אירועים מהסוג הזה, במהלך סיבוב ההופעות של Appetite for Destruction, גרמו לתקשורת להדביק ללהקה את התווית "הלהקה המסוכנת ביותר בעולם".
בנוסף, התנהגות חברי הלהקה משכה עוד תשומת לב שלילית מהתקשורת, כשחברי הלהקה הופיעו תחת השפעת סמים ואלכוהול על הבמה ומחוצה לה.
אלבומה השני של הלהקה, GN'R Lies כלל את המיני-אלבום Live !?*@ Like a Suicide בצד אחד, וארבעה שירים אקוסטיים בצד השני.
השיר One in a Million, שבו משתמש אקסל במילים שהן טאבו בחברה האמריקאית כגון Niggers ו-Faggots, זכה לביקורות חריפות מאוד מצד התקשורת וגופים אחרים, ואקסל רוז הואשם בגזענות והומופוביה.
אקסל הגיב לטענות האלו בריאיון ל-MTV בשנת 1990, בו ציין שהטענות מופרכות, במיוחד לאור העובדה שגיטריסט הלהקה – סלאש, הוא חצי אפרו-אמריקאי.
אקסל טען שנקודות המבט הן של הדמות בשיר, ולא דעותיו האישיות, ובא להראות את הגזענות וחוסר הסובלנות בחברה האמריקאית.
רוז ציין שהוא מעריץ אמנים גדולים כמון פרדי מרקורי ואלטון ג'ון, למרות היותם הומוסקסואלים.
הלהקה הופיעה בפסטיבלים יחד עם להקת המטאל Body Count, והסולן שלה, Ice T, כתב בספרו שאקסל הוא קורבן של התקשורת בדיוק כמוהו.
גם אחרי יציאת GN'R Lies, אלבום הבכורה המשיך לזכות באהדה רבה לאורך 1988 ו-1989 והלהקה זכתה ב"להקת ההבי מטאל האהובה" ו"אלבום ההבי מטאל הטוב ביותר" בטקס פרסי המוזיקה האמריקאי של 1990, שבו הופיעו סלאש ודאף שיכורים לגמרי ופלטו קללות בשידור חי.
אקסל החליט למתן את עניין ההתמכרויות של חברי הלהקה, ואיים לפרק את הלהקה אם "חברי להקה מסוימים" לא יפסיקו "לרקוד עם מר.
בראונסטון", כשהוא מתייחס להתמכרויות ההרואין של אדלר וסלאש.
מעט לאחר יציאת האלבום "Lies", פוטר המתופף אדלר מהלהקה עקב סירובו העיקש להתמודד עם בעיית התמכרותו להרואין, דבר שהזיק ללהקה במהלך סיבוב ההופעות וההקלטות.
אדלר תבע את הלהקה וב-1997 זכה ב-2.25 מיליון דולר.
גם חברי הלהקה האחרים התמודדו עם בעיות התמכרות לסמים ואלכוהול ואף הציגו בעיות אלו בשיר "Mr.
Brownstone" באלבומם הראשון ("לרקוד עם מר בראונסטון" הוא ביטוי עגה אמריקאי לשימוש בקוק פרסי).
בשנת 1990 חזרה הלהקה לאולפן ההקלטות עם המתופף החדש מאט סורום והקלידן דיזי ריד והחלה לעבוד על הפרויקט השאפתני של האלבום הכפול "Use Your Illusion".
ב-17 בספטמבר 1991 יצא האלבום ונכנס מיד למקומות הראשון והשני במצעד המכירות.
הוא כלל גרסת כיסוי לשיר "Live and Let Die" של פול מקרטני שהפכה ללהיט.
בשיר "The Garden" באלבום Use Your Illusion I הלהקה שיתפה פעולה עם אליס קופר בתור זמר ראשי יחד עם רוז.
לאחר מספר הופעות של Use Your Illusion, החליט איזי סטרדלין (גיטריסט הקצב) לעזוב את הלהקה כדי לפצוח בקריירת סולו והוא הוחלף במהרה על ידי גילבי גלארק.
אף על פי שאת רוב תשומת הלב של הקהל קיבלו רוז וסלאש, סבורים חלק ממעריצי הלהקה כי עזיבתו של סטרדלין היא זו שהחלה בפירוק ההרכב.
בנוסף להיות גיטריסט שני, כתב סטרדלין חלק נכבד משירי הלהקה (לא פחות מרוז).
בין השירים אותם כתב מתבלט הלהיט "Patience".
המתחים העיקריים בלהקה התחילו למעשה בתקופה זאת.
הלהקה הופיעה כמעט כל ערב, ועבודה כה רבה גרמה לחיכוכים בין חברי להקה.
רוז וסלאש, שהיו בתחילת קריירת הלהקה חברים טובים, החלו לשנוא אחד את השני, ובעצם כל חברי הלהקה "לא חיבבו במיוחד את רוז".
בשנת 1991, במהלך הופעה בסנט לואיס קפץ רוז אל הקהל, והחל להרביץ לאחד המעריצים שצילם את ההופעה במצלמת וידאו.
לאחר המכות לא הסכים רוז לחזור לבמה והלהקה ירדה ממנה.
הקהל החל להתפרע ולזרוק כיסאות וחפצים על השוטרים שעלו על הבמה וניסו להרגיע את הקהל ולמצוא פשרה עם הלהקה.
ידוע כי כ-60 אנשים נפצעו באירוע זה.
בשנת 1992 יצאה הלהקה לסיבוב הופעות עולמי, כולל הופעה בקונצרט המחווה לפרדי מרקורי, בו ביצעו את השיר Knockin' on Heaven's Door, שיצא כסינגל ונכנס ישר למקום השני במצעד הבריטי.
בשנת 1993 הוציאה הלהקה אלבום אוסף של גרסאות כיסוי לשירי פאנק רוק (Punk rock) בשם .
האלבום לא זכה להצלחה כקודמיו, דבר שהרחיב את המתחים הפנימיים בלהקה.
המופע בבואנוס איירס באותה השנה היה המופע האחרון של הלהקה במסגרת ה-"Use Your Illusion Tour" – סיבוב ההופעות הארוך ביותר בהיסטוריות הרוק, אשר נמשך כ-28 חודשים.
אקסל רוז החל לעבוד על אלבום חדש עם חומר מקורי ב-1993 אף על פי כן חומרים אלו מעולם לא יצאו לשווקים.
ב-1994 גילבי קלארק עזב את הלהקה, והוחלף על ידי פאול טוביאס.
באותה השנה, הלהקה הקליטה גרסה כיסוי לשיר "Sympathy for the Devil" של הרולינג סטונז עבור הסרט ראיון עם הערפד אך חבריה כבר איבדו את הרצון לפעול במסגרתה והחלו פונים לפרויקטים עצמאיים.
זו הייתה ההקלטה האחרונה של הלהקה המקורית.
בשנים 1996 ו-1997 סלאש עזב את הלהקה בעקבות חילוקי דעות עם רוז על דרכה של הלהקה, ולאחריו גם דאף ומאט, מה שהותיר את רוז כיחיד מההרכב המקורי.
שלושת האחרים הקימו להקה מצליחה בשם ולווט ריבולבר.
בשנת 1998 יצאה לשווקים גרסה מצונזרת של צמד האלבומים Use Your Illusion (בארצות הברית בלבד), בעיקר בשביל שהאלבום יוכל להימכר ברשתות וולמארט ו-Kmart.
בשנת 1998 אקסל הקים הרכב חדש ללהקה וחזר לאולפן ההקלטות.
בגרסה הנוכחית של הלהקה, הופיעה והקליטה שירים מאז ועד היום.
חברי הלהקה בהרכב המחודש השתנו לעיתים קרובות, אבל החברים העיקריים בה אשר כללו את הגיטריסט רובין פינק, הקלידן כריס פיטמן, והבסיסט טומי סטינסן, כמו גם פול טוביאס, המתופף ג'וש פריז והקלידן הוותיק של הלהקה דיזי ריד.
בשנת 1999 הלהקה הוציאה שיר חדש אחד בשם "Oh My God", אשר נכלל בפסקול הסרט סוף העולם.
המטרה של הוצאת השיר הייתה לקדם את הוצאת האלבום הבא של הלהקה Chinese Democracy.
באותה התקופה גפן רקורדס הוציאו את האלבום Live Era: '87–'93 אשר הכיל ביצועים שונים של הלהקה מתוך הופעות חיות שלהם אשר התקיימו במשך סיבוב ההופעות של האלבום "Appetite for Destruction" ושל האלבום "Use Your Illusion".
כמו כן בשנת 1999 הגיטריסט רובין פינק עזב את הלהקה כדי להצטרף לסיבוב ההופעות של הלהקה הקודמת שלו, ניין אינץ' ניילז.
בשנת 2000 הגיטריסט באקטהד הצטרף ללהקה כמחליף של פינק.
ג'וש פריז הוחלף על ידי בריין.
הלהקה בהרכב המחודש הופיעה לראשונה בינואר 2001 בלאס וגאס ובפסטיבל הרוק הגדול ביותר בברזיל רוק בריו.
הלהקה ניגנה בעיקר את הלהיטים הישנים של הלהקה כמו גם מספר שירים חדשים מהאלבום הקרב.
ב-2002 הגיטריסט פול טוביאס עזב את הלהקה בעיקר משום שמאס מלהמשיך ולהיות חלק בסיבוב ההופעות הבלתי פוסק של הלהקה.
הוא הוחלף על ידי ריצ'רד פורטוס.
ב-2002 החל סיבוב ההופעות של האלבום Chinese Democracy – סיבוב ההופעות הראשון של הלהקה בארצות הברית מאז סיבוב ההופעות של אלבומי Use Your Illusion שהתקיים בשנים 1991-1993. סיבוב ההופעות זכה לקבלת פנים משתנה.
חלק מההופעות לא הצליחו למכור הרבה כרטיסים, בעוד שבשווקים גדולים יותר כמו ניו יורק כל הכרטיסים להופעה נמכרו תוך דקות אחדות.
הלהקה הודיעה גם השקת האלבום Chinese Democracy, אך הוא לא יצאה לאור לבסוף.
לאחר סיבוב ההופעות הלהקה לקחה פסק זמן עד אשר ההופעה הבאה שלהם בפסטיבל "רוק בריו" ב-4 במאי 2004. אף על פי כן, באקטהד עזב את הלהקה במרץ 2004 וגרם בכך ללהקה לבטל את המופע המיועד בריו.
בנוסף לכך במרץ 2004 חברת גפן רקורדס הוציאה לשווקים אלבום אוסף אשר הכיל את הלהיטים הגדולים של הלהקה משום שרוז לא הצליח לספק להם אלבום אולפן חדש במהלך יותר מעשר שנים.
רוז הביע את מורת רוחו מהאלבום בעיקר משום שהאלבום הופק ללא הסכמתו, ורוז אף תבע את חברת גפן רקורדס בניסיון לעצור את הפצתו של האלבום.
בפברואר 2006 דמואים של השירים "Better", "Catcher in the Rye", "I.R.S" ו-"There Was a Time" הודלפו לרשת האינטרנט דרך אתר המעריצים של הלהקה.
הנהלת הלהקה ביקשה שכל הקישורים לקובצי ה-MP3 וכל מילות השירים יוסרו מהפורומים ומאתרי האינטרנט.
למרות זאת, תחנות הרדיו החלו להוסיף את "I.R.S" לרשימות הפלייליסט שלהם, והשיר הגיע אף למקום ה-49 לפי המדרג של "Radio & Records" בשבוע האחרון של פברואר – הפעם הראשונה ששיר אשר הודלף אל רשת האינטרנט הגיע למדרג השירים.
ב-4 במאי 2007 שלושה עותקים נוספים מתוך האלבום "Chinese Democracy" הודלפו לאינטרנט – גרסה מעודכנת של "I.R.S.", "The Blues" ושיר הנושא של האלבום.
כל שלושת השירים נוגנו בעבר בהופעות חיות של הלהקה.
ביוני 2007 הלהקה החלה להופיע בסיבוב ההופעות העולמי של האלבום Chinese Democracy במקסיקו, אוסטרליה ויפן.
השירים "Nice Boys" ו-"Don't Cry" נוגנו בפעם הראשונה מאז סיבוב ההופעות Use Your Illusion Tour.
ב-19 ביוני 2008 דווח כי תשעה שירים מתוך האלבום Chinese Democracy הודלפו לאתר באינטרנט והוסרו מיד לאחר מכן לאחר מכתב אזהרה שנשלח אל בעלי האתר.
ב-14 ביולי 2008 חברות משחקי הווידאו "Harmonix" ו"MTV Games" הודיעו רשמית כי המשחק Rock Band 2 אשר מיועד לצאת לשווקים ב-14 בספטמבר 2008 צפוי יהיה להכיל שיר חדש מהאלבום "Chinese Democracy" אשר נקרא "Shackler's Revenge".
ב-27 באוגוסט 2008, סוכני אף.בי.איי עצרו את קווין קוגיל בן ה-27 בטענה שביוני 2008 הפיץ תשעה שירים של הלהקה להורדה דרך אתר הבלוג שלו "Antiquiet".
הוא נשלח אחר כך לחודשיים מאסר.
ב-23 בנובמבר 2008, הוציאו רוז ולהקתו את האלבום Chinese Democracy.
הלהקה העלתה את האלבום גם לרשת החברתית מייספייס והצליחה ליצור יותר מ-62 מיליון השמעות לשירי האלבום בסופשבוע הראשון לאחר שעלה.
במרץ 2010 אקסל רוז נתבע על ידי קבוצת הניהול Front Line Management Group ומנהלה Irving Azoff.
החברה, שניהלה את הלהקה עד לאחרונה חתמה על חוזה ב-2008 במסגרתו מובטחים לה 15% מכל רווח שעושה הלהקה, שכעת טוענת החברה שלא שולמו לה כלל.
בתביעה, שהוגשה בבית משפט בלוס אנג'לס, טוענת החברה כי הלהקה הרוויחה מעל 12,470,000 דולר מאז חתימת החוזה.
אקסל רוז פרסם לאחרונה בעמוד הטוויטר שלו כי הלהקה מנוהלת כיום על ידי Doc Mcghee, שניהל בעבר הרכבים כמו ג'ון בון ג'ובי ו-Motley Crue בין השאר.
Azoff פורסם בעיקר כמי שעזר ללהקה להוציא את אלבומה האחרון, "Chinese Democracy", זאת לאחר 15 שנה של ניסיונות כושלים.
בראיון ב-2007, ציין חברו של רוז סבסטיאן באך כי האלבום "Chinese Democracy" יהיה האלבום הראשון מתוך טרילוגיית אלבומים אותם הלהקה תוציא לשווקים.
באך ציין גם כי רוז אמר לו כי האלבום השלישי של הלהקה, אשר עדיין ללא שם, מיועד לצאת לשווקים במהלך שנת 2012. נכון להיום אף אחד מחברי הלהקה לא אישרו את אמיתות טענותיו של סבסטיאן באך.
אף על פי כן, במהלך השתתפותו במספר דיונים בפורומים באינטרנט, רוז נתן רמזים לכך שהלהקה מתכננת להוציא מספר אלבומים חדשים ושירים חדשים ושיתף מספר שמות כותרים אפשריים.
ב-2012 ריצ'רד פרטיס הודיע על סיבוב הופעות בסניף ההארד רוק קפה ומלון בלאס וגאס, הוא גם ציין שהסיבוב שיערך מסוף אוקטובר לסוף נובמבר יהיה בחגיגת 25 שנה לאלבום הראשון של הלהקה Appetite for Destruction ו-4 שנים לאלבום Chinese Democracy ויקרא Appetite for Democracy.
בנוסף צורפה הלהקה באותה שנה להיכל התהילה של הרוק אנד רול
ב-1 באפריל 2016 חזרו ללהקה שניים ממייסדיה: סלאש כגיטריסט הראשי ודאף מק'אגן כבסיסט, וכך חזרה הלהקה להרכבה הקודם (חלקית, כיוון שסטיבן אדלר ואיזי סטראדלין לא הצטרפו אף הם מחדש אל הלהקה), אשר הביא להצלחתה הרבה בראשית דרכה (1985–1993).
אף-על פי שסטיבן אדלר אינו נכלל בסגל הקבוע של הלהקה לסיבוב הופעותיה ב-2016, הוא הופיע עם הלהקה כאורח באוהיו, לוס אנג'לס ובואנוס איירס וניגן את השירים "Out Ta Get Me" ו-"My Michelle".
סיבוב ההופעות של הלהקה, Not in This Lifetime...
Tour, הכניס עד כה 151.5 מיליון דולר בששת החודשים הראשונים של 2017.
ב-6 באוגוסט 2021 הוציאה הלהקה עיבוד מחדש בהקלטת אולפן של השיר "Absurd" שנגנז מתוך האלבום Chinese Democracy, ונכתב במקור על ידי ריד ופיטמן.
זהו הסינגל הראשון שהוציאה הלהקה ביחד עם סלאש, מאז 1994.
ב-18 באוגוסט 2023 הוציאה הלהקה את הסינגל "Perhaps".
בדצמבר 2023 שחררה הלהקה סינגל נוסף בשם "The General".
ב-19 במרץ 2025 הודיעה הלהקה על התפטרותו של מתופפה פרנק פרר.
יום לאחר מכן, הוחלף על ידי אייזיק קרפנטר, מתופף להקת רילודד, פרויקט צדדי של מק'אגן.
במוצאי שבת, 22 במאי 1993, הופיעה הלהקה בפארק הירקון בתל אביב במסגרת סיבוב ההופעות Use Your Illusion Tour.
למרות הקהל הרב שהגיע להופעה (כ-40,000 איש), היא הוכתרה על ידי המבקרים ככישלון חרוץ מבחינת הביצוע על הבמה.
מספר שבועות לפני ההופעה בארץ נפצע קלארק בתאונת אופנוע, ומי שהפתיע בהסכמתו להחליף אותו לחמש ההופעות הראשונות בסיבוב ההופעות היה איזי סטראדלין.
לסיבוב ההופעות של הלהקה התלווה הגיטריסט בריאן מיי, חבר להקת קווין, אשר היה מיודד ומקורב ללהקה וחימם את הופעתה.
קווין נחשבת ללהקה המשפיעה ביותר על גאנז נ' רוזס – דבר שנאמר פעמים רבות על ידי רוז וסלאש.
ב-2 באוקטובר 2009 נכשל ניסיון קיום הופעה של הלהקה בישראל במסגרת סיבוב ההופעות Chinese Democracy Tour.
ב-18–19 בדצמבר 2010 בוטלו שתי הופעות של הלהקה שהיו אמורות להתקיים בהיכל נוקיה (כיום היכל מנורה מבטחים) במסגרת סיבוב ההופעות Chinese Democracy Tour עקב אי-מציאת ספונסר.
ב-3 ביולי 2012 הופיעה הלהקה בפארק הירקון בתל אביב במסגרת פסטיבל Summerock 2012 (בו השתתפו להקות היהודים ו-Ugly Kid Joe) וסיבוב ההופעות Close Up and Personal Tour.
ב-15 ביולי 2017 הופיעה הלהקה שוב בישראל, גם הפעם בפארק הירקון בתל אביב.
ההופעה התקיימה במסגרת סיבוב האיחוד של ההרכב המקורי, Not in This Lifetime...
כל 61,000 הכרטיסים להופעה נמכרו מבעוד מועד.
ההופעה נמשכה 3 שעות וקיבלה ביקורות טובות.
ב-5 ביוני 2023 הופיעה הלהקה שוב בישראל, פעם נוספת בפארק הירקון בתל אביב.
הם הופיעו לעיניי כ-63,000 צופים במשך 3 שעות במסגרת סיבוב ההופעות Guns N' Roses 2023 Tour.
הופעת החימום הייתה של להקת הרוק הישראלית "איפה הילד?".
ב-5 במאי 2011 קיים רון במבלפוט ט'אל (גיטריסט הלהקה בשנים 2006–2014) סדנת אמן בחנות כלי הנגינה מיוזיק סנטר בראשון לציון.
בסדנה ביצע מספר מתוך האלבום Chinese Democracy.
בנוסף, ביצע את הסינגל האחרון שהוציא לאור, גרסת כיסוי לשיר "Goodbye Yellow Brick Road" מאת אלטון ג'ון.
יום לאחר מכן, התארח בהופעה של להקת המטאל הישראלית סיילם ברדינג 3 בתל אביב.
בהופעה זו התארחו גם יהונתן דושניצקי, עידן קיי, אמיר נויבך, ישי שוורץ ויובל טלמור.
ב-10 באוקטובר 2013 קיים ט'אל סדנה נוספת במיוזיק סנטר, וביומיים הבאים השתתף בפסטיבל סוכות פרוגסטייג'.
ב-15 ו-17 בדצמבר 2013 הופיעו דיזי ריד (קלידן הלהקה מ-1990 ועד היום) וריצ'רד פורטס (גיטריסט הלהקה מ-2002 ועד היום) עם להקת הדד דייזיס בשבלול ובארבי בתל אביב.
ההופעה בשבלול הייתה הופעה פרטית וזו שודרה בתחנת הרדיו 88FM.
באותה הופעה התארחה הזמרת הישראלית נינט טייב, ובהופעה השנייה התארחו חברי להקת הרוק הישראלית היהודים אורית שחף, תום פטרובר וטייב.
ביוני 2015 נכשל ניסיון קיום הופעה של סלאש (גיטריסט הלהקה בשנים 1985–1996, 2016 – הווה) עם להקת סלאש בהשתתפות מיילס קנדי והקונספירטורס בגני התערוכה בתל אביב.
הופעה זו הייתה אמורה להתקיים במסגרת סיבוב ההופעות World on Fire World Tour.
ב-16–17 ו-19 בדצמבר 2015 הופיע פורטס עם להקת הדד דייזיס באולפן ynet בראשון לציון, זאפה בירושלים ובארבי בתל אביב.
ב-26 בספטמבר 2018 הופיע ט'אל עם להקת סונס אוף אפולו בבארבי בתל אביב.
יום לפני כן קיים סדנת אמן בגגרין בתל אביב.
ב-9 ביולי 2019 הופיע סלאש עם להקת סלאש בהשתתפות מיילס קנדי והקונספירטורס במסגרת סיבוב ההופעות Living the Dream Tour, אשר נערך לכבוד השקת אלבום האולפן השלישי של הלהקה.
בניגוד להופעותיה לאורך השנים, הלהקה ביצעה מעט גרסאות כיסוי לשיריו של סלאש לאורך השנים וזו כללה סולואי גיטרה ארוכים במיוחד.
בתום סיבוב ההופעות הוציאה הלהקה לאור אלבום הופעה הנושא שם זהה לזה של סיבוב ההופעות.
אקסל רוז (1985–הווה) – שירה מובילה, פסנתר, גיטרת קצב, כלי הקשה
דיזי ריד (1990–הווה) – פסנתר, קלידים, שירה מלווה, כלי הקשה
ריצ'רד פורטס (2002–הווה) – גיטרת קצב, גיטרה מובילה, שירה מלווה
מליסה ריס (2016–הווה) – קלידים, סינתיסייזר, סאב-בס, תכנות, שירה מלווה
אייזיק קרפנטר (2025–הווה) – תופים
GunZ: The Duel (Cקוראנית: 건즈 온라인) או בקיצור GunZ, הוא משחק רשת מרובה משתתפים מסוג יריות בגוף שלישי מאת חברת MAIET Entertainment הדרום-קוריאנית.
המשחק הופץ ונוהל על ידי פורטל המשחקים הבינלאומי ijji, עד שעבר לפורטל Aeria Games בתחילת 2012. המשחק חופשי וחינמי, ומבוסס על מודל עסקי של קניית חפצים מיוחדים במשחק.
המשחק מאפשר לשחקן להשתמש במהלכי קרב נוגדי-כבידה ולא-ריאליסטיים המושפעים מסדרות אנימה וסרטי אקשן, הכוללים ריצה על קירות, גלגולים, וחסימת כדורי ירי בעזרת חרב.
השחקן מגלם דמות של לוחם המצויד בכלי נשק קרים וחמים הנלחמים זה בזה במספר רב של מפות.
מספרם של השחקנים בכל שדה קרב נע בין 1 ל-16. במשחק יש מספר רב של מצבי משחק.
הריגה במשחק מזכה את השחקן בכסף וניסיון המאפשרים לו לקנות כלי נשק ושריון איכותי יותר.
שחקן שנהרג במשחק קם לתחייה תוך שניות ספורות.
המשחק בגאנז מהיר מאוד וכולל יכולות אקרובטיות רבות, כגון גלגולים באוויר, ריצה על קירות, חסימת כדורים, וקפיצות.
פעלולים אלו מאפשרים לשחקנים להתחמק מיריות, להתקיף ולהגן במהירות, כיאה לסגנון המשחק.
במשחק יש שמונה אפשרויות משחק והן:
Deathmatch - כל השחקנים נגד כל השחקנים, וניתן להשתמש בכל כלי הנשק.
אם השחקן נהרג הוא יחזור לחיים תוך חמש שניות.
משחק זה מסומן על ידי גולגולת, והוא ראשון ברשימה.
Team Deathmatch - השחקנים מחולקים לשתי קבוצות, אדומה וכחולה.
אם השחקן נהרג הוא יצטרך לחכות עד לתום הסיבוב, כאשר כל השחקנים באחת הקבוצות נהרגו.
בתום הסיבוב כל השחקנים משתי הקבוצות חוזרים לחיים מלאים.
משחק זה מסומן בשתי גולגולות צמודות.
Berserker - כולם נגד כולם.
שחקן אחד מחזיק ביכולת אשר מכפילה את עוצמתו, אך מורידה לו חיים כל מספר שניות.